5 Pantu ico basontela shimapepo mukalamba onse uwasalwa pa bantu kulaimininako abantu ilyo alebomba umulimo wa kwa Lesa,+ ukuti atuule ifya bupe na malambo ifya pa membu.+2 Kuti alangulukilako abashaishiba na balelufyanya, pantu na o mubembu,+3 e mulandu wine afwile ukutuulila imituulo iya pa membu shakwe umwine pamo ne sha bantu.+4 Kabili umuntu taipeela umwine ici cifulo icacindama,+ kano fye ilyo aitwa kuli Lesa,+ nga filya na Aarone+ aitilwe.5 Na Kristu na o taicindamike fye umwine+ pa kuba shimapepo mukalamba,+ lelo acindamikwe+ ku walandile pali ena ati: “Uli mwana wandi; ine, buno bushiku, nimba wiso.”+6 Nga filya asosa na pambi ati: “Ni we shimapepo umuyayaya nga filya fine Melkisedeke ali.”+7 Ilyo ali umuntunse, Kristu alipapeete no kulomba+ e lyo no kulila nga nshi+ ne filamba kuli Uyo uwali na maka ya kumupususha ku mfwa, kabili balimuumfwile pa mulandu wa kutiina Lesa.+8 Nangu ali Mwana, asambilile icumfwila ku fintu aculileko;+9 kabili ilyo bamulengele ukupwililika+ bamupeele umulimo wa kupususha+ umuyayaya bonse abamumfwila,+10 pantu e waitwa kuli Lesa ukuba shimapepo mukalamba nga filya Melkisedeke ali.+11 Tuli ne fintu ifingi ifya kusosa pali ena kabili ifya-afya ukulondolola, pantu tamumfwa bwangu.+12 Pantu kwena, nangu ca kutila mufwile ukuba bakasambilisha+ pa mulandu wa nshita iyapitapo, mucili mulekabila umo uwa kumusambilisha ukufuma ku kutendeka ifya kubalilapo+ ukwishiba mu mashiwi ya mushilo aya kwa Lesa;+ kabili mukabila umukaka, te fya kulya ifyakosa iyo.+13 Pantu onse uunwa umukaka taishiba amashiwi ya bulungami, pantu mucece.+14 Lelo ifya kulya ifyakosa fya bakalamba, abo ukupitila mu kubelesha balikwata amano+ aya kulekanya icalungama ne calubana.+
bem_Latn